	FOIRM 15

	Iarratas chun teideal sealbhach (maoin nár ceannaíodh faoi na hAchtanna Talamh-Cheannaigh agus i gcás nach dtaiscfear é in éineacht le haistriú ar luach nó le diúscairt eile ar luach) a chomhshó (Riail 37(3))

	CLÁRLANN NA TALÚN

	Contae                          Fóilió

	Mionnaímse, A.B. as agus deirim—

	1. Tá teideal agam chun mo thairbhe féin chun na maoine atá leagtha amach i bhfóilió                    do Chontae              agus atá faoi réir na morgáistí, na muirear, na léasanna, na dtionóntachtaí, na gcúnant sriantach agus na n-eirí a shonraítear sa Sceideal (nó, nach bhfuil faoi réir aon mhorgáiste, muirear, léas, cúnant sriantach ná eire).

	2. (leag amach go hiomlán na doiciméid agus na fíorais agus an fhianaise eile is bun le héileamh an iarratasóra chun an teideal a chomhshó)

	3. Táim i seilbh (nó, ag fáil cíosanna agus brabúis) na maoine gan díospóid agus níl sí, ná aon chuid di, á háitiú ag aon duine i gcodarsna le m’eastátsa inti.

	4. De réir mar is eol dom, níl aon mhorgáiste, muirear, léas, lian, comhaontú, cúnant sriantach, eire ná iontaobhas ann a dhéanann difear don mhaoin a shonraítear i Mír 1 agus is ábhar do m’iarratas, ná d’aon chuid di, nár nochtadh sna himeachtaí sa Chlárlann i leith an iarratais, agus níl aon duine i seilbh, ná ag áitiú, aon chuid den mhaoin i gcodarsna le m’eastátsa inti.

	5. Ní heol dom aon cheist a dhéanann difear do mo theideal chun na maoine ná chun cuid ar bith di, ná aon ní a dhéanann ná a dhéanfadh difear don teideal sin ná a thugann ná a thabharfadh i gceist é i slí ar bith.

	6. Na conarthaí, na hachomaireachtaí, na tuairimí dlíthiúla, na foréilimh, na freagraí, na gníomhais, na huachtanna agus na doiciméid eile dá dtagraítear san iarratas sin, nó a taisceadh in éineacht leis, agus a tugadh ar aird sna himeachtaí ina leith, is iad na doiciméid go léir atá i mo sheilbh nó faoi m’urláimh a bhaineann leis an teideal chun na maoine sin dar tosach fréamh bhailí teidil.

	7. De réir mar is eol dom, níl leas sna himeachtaí i leith an iarratais sin ag aon duine atá faoi bhun 18 mbliana d’aois, nó atá mímheabhrach, (ach amháin — tabhair ainm agus seoladh aon duine leasmhair atá ina mhionaoiseach nó ina mionaoiseach (féach Nóta (2)) nó atá mímheabhrach agus ainm agus seoladh a chaomhnóra nó a caomhnóra, nó a chúramaí nó a cúramaí, nó a iontaobhaithe nó a hiontaobhaithe faoi Alt 57 den Acht Comharbais, 1965, más ann) ná níl aon imeachtaí ar feitheamh in aon chúirt i leith na maoine sin (ach amháin — tabhair sonraí aon chaingne nó agra atá ar feitheamh).

	8. Iarraim go ndéanfaí teideal iomlán [nó, teideal léasach bailí] den teideal sealbhach atá i gclár na maoine (agus go ndéanfaí na heirí atá leagtha amach sa sceideal a ghabhann leis seo a iontráil sa chlár sin mar ualaí).

	An Sceideal

	(Anseo bíodh gearrshonraí maidir le gach morgáiste, léas, tionóntacht, cúnant sriantach agus eire atá ar marthain a bunaíodh roimh an gcéadchlárú agus a dhéanann difear don mhaoin)

	

		Síniú an teisteora.
	Arna mhionnú an       lá seo de 20       , i                    i gContae              os mo chomhairse, Coimisinéir Mionnaí (nó duine cáilithe eile), agus tá aithne agam ar an teisteoir

	Deimhnímse, X.Y., leis seo, go bhfuil aithne agam ar an teisteoir.
	(nó, tá aithne agam ar X.Y., a dheimhníonn go bhfuil aithne aige/aici ar an teisteoir).

	Síniú
	Síniú




	Nóta (1) — Tá deimhnisc iomchuí Fhoirm 16 san fhoirm seo.

	Nóta (2) — Tabhair do d’aire go gcruthaítear iontaobhas talún de bhua Chuid 4 den Acht um Athchóiriú an Dlí Talún agus Tíolactha, 2009 i gcás go ndílsítear leas do mhionaoiseach. Ní gá go bhfuil cumas i gcaomhnóirí mionaoisigh gníomhú mar iontaobhaithe thar a cheann nó thar a ceann — féach Alt 19 d’Acht 2009.

	Nóta (3) — Má dhéantar an t-iarratas thar ceann comhlacht corpraithe, féadfaidh an Rúnaí nó an Gníomhaire Dlí é a dhéanamh, nó féadfaidh duine cuí-údaraithe ag an gcomhlacht sin é a dhéanamh má dheimhneasctar gur duine cuí-údaraithe an duine sin agus go bhfuil an fhoinse eolais is gá aige nó aici.

	Nóta (4) — Má tá níos mó ná iarratasóir amháin ann, is cóir an fhoirm a leasú dá réir sin.



